Iglesia de Nuestra Señora del Carmen
#000000
Central de Soto de Ribera
#000002
Poblado de Soto de Rey
#000003
Iglesia en Dársena de San Juan
#000004
Iglesia de No Sra del Carmen
#000005
La illesia parroquial de Nuestra Señora del Carme asítiase na dársena de San Xuan, nel Puertu d’Avilés, y el so orixinal diseñu correspuende a las traces del prestixosu arquiteutu Ignacio Álvarez Castelao. El so proyeutu data del 1944, alloñándose de l’arquiteutura estrictamente autárquica y adientrándose yá nel Movimientu Modernu. Escoyóse, pal so allugamientu, una finca cuadrangular nun cruciamientu de caminos, dientro d’una zona de trabayu que favorecía l’accesu de los obreros y vecinos de San Xuan a los cultos.
#000006
El templu allinióse en diagonal dientro del terrén habilitáu pa la so construcción, abriendo la so fachada principal a la interseición referida anteriormente. Ye de planta rectangular con dos capielles apegaes a dambos llaterales. Xunto a ella asítiase una socesión de pórticos con arqueríes parabóliques, en consonancia cola morfoloxía del propiu templu, que quier imitar la quilla d’un barcu. Esti componente d’herencia gaudiniana, aceutáu pol réxime franquista, complétase con dalgunos elementos que remiten a l’arquiteutura de l’autarquía, como’l campanariu arrodiáu por pirámides. Na parte posterior del templu construyóse la casa rectoral que, magar la so cenciellez, respuende tamién al diseñu del propiu Castelao.
#000007
Son dellos los materiales emplegaos, en función de la so visibilidá y del papel que desempeñen dientro de la estructura. La base, incluyida la cimentación, yera de formigón armao, mientres que los murios de zarru construyéronse con lladriyu. Nel interior el mobiliariu afáyase a la orixinal forma del edificiu: los confesionarios, los altares y los púlpitos tienen al empar el dinamismu de les formes curves de los murios del templu. Cuenta, amás, con una tribuna sobre l’accesu principal y con una mayor elevación de la capiella central y de les dos llaterales.
#000008
La desacralización de la ilesia tres la procesión del 16 de xunetu del 2008 provocó una estroza progresiva. Ta protexida a nivel municipal y, tres dellos intentos ensin ésitu, ta prevista la so rehabilitación p’albergar nuevos usos.
#000009
Iglesia de Na Señora del Carmen
#000010